Греция властарының ҡасаҡтарҙы ҡабул итеү өсөн яңы үҙәктәр, айырым алғанда, Афина янындағы хәрби база янында үҙәк асырға ниәтләүҙәрен барыһы ла алҡышлап ҡабул итмәне. Грецияның ҙур Пирей порты урамдарына контролһеҙ мигранттар ағымына ҡаршы булғандар үтә уң “Алтын таң” фирҡәһе символлы флагтар менән сыҡты. Һул хәрәкәт яҡлылар һәм антифашистик ойошмалар ҙа демонстрация ойошторҙо. Улар араһында бәрелеш булдырмаҫ өсөн, полицияға күп көс һалырға тура килде.